钦定古今图书集成/理学汇编/学行典/第011卷 > 何塘阴阳管见 > 《第八章》
## 钦定古今图书集成/理学汇编/学行典/第011卷 > 何塘阴阳管见 > 《第八章》

或曰：“《易大传》谓‘立天之道，曰阴与阳，立地之道，曰柔
与刚’。今谓天为阳，地为阴，不亦异乎？”曰：“乾阳物也，其
象为天；坤，阴物也，其象为地。兹非《易》道之彰彰者乎？”
曰：“言若是之不同，何也？”曰：“各有指也。火阳也，虽附于
天而未尝不行于地；水阴也，虽附于地而未尝不行
于天。水火者，天地之二用也。故天有阴阳，地有柔刚”，
默识而旁通之，则并行而不悖矣。

极动而生阳，动极而静，静而生阴，静极复动。”自今观
之，则天阳之动者也，果何时动极而静乎？地阴之静
者也，果何时静极而动乎？天不能生地，水不能生火，
无智愚皆知之，迺谓阴阳相生，不亦误乎？盖天地水
火，虽浑然而不可离，实灿然而不可乱。先儒但见其
不相离，而不察其不可乱也，故立论混而无别。愚窃
以为阴之与阳，谓之相依则可，谓之相生则不可。